Document ID: /roh_data/filtered/fineweb-2-filterrobots_roh.jsonl.gz/52644

L'intent da l'intendant dad Origen, Giovanni Netzer, è tenor sia communicaziun dad etablir Riom sco campus ed Origen sco object da studi.
Las 3 scolas autas svizras e lur projects èn:
Sut la bachetta da l’architect grischun Gion A. Caminada da la Scola politecnica federala a Turich, la ETH, s'han occupads studentas e students da novas furmas d’abitar en la substanza architectonica da la vischnanca da Riom.
Lur lavurs vegnan expostas la metà da zercladur a Riom.
La professura Liliana Heimberg da la Scola auta turitgaisa dals arts ZHdK perscrutescha cun sias studentas ed ils students en il rom dad ina lavur davart festivals al liber svizzers las represchentaziuns da la «Regina da Saba».
Ils resultats vegnan documentads en in’installaziun
Professer Andreas Hertner da l’Universitad da Son Gagl HSG vegn a far en avrigl cun 20 studentas e students ina emna da project davart la tematica «Cultura da festival – festival da cultura».
RR novitads 15:00